proxectonos/corpus_dominio_legal_administrativo_tmp huggingface dataset:
01/10/2014 | Administración LocalMunicipal
A Laracha
Baixa de oficio no padrón de habitantes

EDICTO Padrón de habitantes Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de población e demarcación territorial das entidades locais. Co obxecto de regularizar a súa situación padroal, dentro do prazo de 15 días, contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da Lei 30/1992, do 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no padrón municipal de habitantes. A Laracha, 23 de setembro de 2014. O alcalde Jose Manuel López Varela
01/10/2014 | Administración LocalMunicipal
San Sadurniño
Exposición pública de aprobación do padrón fiscal

ANUNCIO A Xunta de Goberno Local deste Concello, en sesión celebrada o día 11 de setembro de 2014, acordou aprobar o padrón cobratorio correspondente ó abastecemento domiciliario de auga potable do segundo cuadrimestre do ano 2014, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón exponse ó público polo prazo de quince días hábiles, a contar dende o día seguinte á da súa publicación do presente no Boletín Oficial da Provincia, os efectos de seu exame e posibles reclamacións, dito anuncio ten carácter de notificación colectiva, conforme determina o artigo 102.3 da Lei 58/2003, do 17 de decembro, xeral tributaria. De non producirse reclamacións o citado padrón, se entenderá definitivamente aprobado. San Sadurniño, 24 de setembro de 2014. O alcalde Secundino García Casal
01/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Dh. W15.46266. Vivenda e anexo. Concello de Oleiros

Minia Belasko Prigman, solicita de Augas de Galicia por atoparse nas marxes do río Coruxo, a autorización de obras, na parcela de referencia catastral 4906125NJ5040N0001WY, no lugar de Abeleiras de Abaixo (rúa Salgueiroas, nº 8), parroquia de Dorneda (San Martiño), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46266. As obras solicitadas consisten na construción dunha vivenda unifamiliar composta de planta baixa e legalización dun galpón anexo de 21,44 m 2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 15 de setembro de 2014 O xefe do servizo territorial Néstor Rodríguez Arias
01/10/2014 | Administración LocalMunicipal
Santiago de Compostela
Tesourería. Sección de Xestión
Exposición pública

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, e xestora da recadación en periodo voluntario da taxa por prestación do servizo de recollida e tratamento de residuos sólidos urbanos, o Padrón das taxas polos servizos de subministración de auga e conservación de contadores, saneamento e depuración de augas residuais, e recollida e tratamento de residuos sólidos urbanos correspondente ao 3º bimestre de 2014, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), os citados padróns estarán a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, durante un prazo de 15 días a contar dende a data da publicación do anuncio, en horario de 9 a 14 horas, de luns a venres, para que os interesados poidan examinalo, e, no seu caso, formular as reclamacións oportunas. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteña os padróns os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O pago poderá efectuarse nas oficinas da empresa VIAQUA, abertas ao público de 8 a 13,30 horas, de luns a venres, ou en calquera oficina de Novagalicia banco, dentro do horario habitual de atención ao público. Transcurrido o periodo voluntario de pago establecido, as débedas pendentes esixiránse pola vía de constriximento e devengarán o recargo de apremio, os xuros de mora e as custas que se produzan. Santiago de Compostela, 29 de agosto de 2014 O CONCELLEIRO DELEGADO DE FACENDA Asdo. Ramón Quiroga Limia
01/10/2014 | Administración LocalMunicipal
Corcubión
Notificación a Eurohouse Gestión de Viviendas S. L., expediente orde de execución parcela referencia catastral 44453407MH8545S0001FW

Notificación a Eurohouse Gestión de Viviendas S. L., expediente orde de execución parcela referencia catastral 44453407MH8545S0001FW. Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do expediente de orde de execución, como os interesados no procedemento son descoñecidos e ignórase o enderezo de notificación, procédese á súa práctica mediante o anuncio no Boletín Oficial da Provincia e no taboleiro de edictos do concello do seu último domicilio coñecido (Concello de Madrid). De conformidade co artigo 61 da Lei 30/1992 publícase un estrato da resolución de alcaldía núm.349/2014, do 05.08.2014, polo que poderán comparecer na Secretaría do Concello no prazo de 10 días desde a presente publicación para o coñecemento do contido íntegro e constancia de tal coñecemento, de luns a venres en horario de 9.00 a 14.00 h. PRIMEIRO.- Impoñer a Eurohouse Gestion de Viviendas S. L., con CIF B15616535, unha multa coercitiva de 300 € por incumprimento das obras esixidas a través de orden de execución. SEGUNDO.- Advertir o interesado de que, transcorrido un mes dende a notificación da presente resolución sen que procedera a execución das obras ordenadas, se procederá a imposición de outra multa coercitiva ou execución subsidiaria. Contra o mesmo pode interpoñer recurso de reposición no prazo de un mes ante o mesmo órgano que ditou o acto, conforme ao previsto nos artigos 116 e 117 da Lei 30/92 do 26 de novembro, de Réxime Xurídico das Administracións Públicas e do Procedemento Administrativo Común, ou ben, se non quere exercitar o seu dereito a presentar o recurso potestativa de reposición mencionado, pode interpoñer directamente recurso contencioso-administrativo, no prazo de dous meses ante o Xulgado do Contencioso-Administrativo da Coruña, órgano xurisdiccional competente, conforme ao establecido na Lei 29/98, do 13 de xullo, Reguladora da Xurisdicción Contencioso-Administrativa. Corcubión, 5 de agosto de 2014. O Alcalde-presidente. Francisco J. Lema Fuentes.
01/10/2014 | Administración LocalMunicipal
Mugardos
Notificación de expediente sancionador por multas de tráfico

EDICTO Segundo o disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE 285, do 27 de novembro de 1992), publícase a notificación das iniciacións dos expedientes sancionadores que a continuación se relacionan por denuncias formuladas en materia de tráfico polo axentes da autoridade, en tanto que a notificación no último enderezo coñecido non se lles puido practicar ás persoas ou entidades denunciadas. Os expedientes están no Departamento de Recadación do Concello de Mugardos. Poderán alegar por escrito o que na súa defensa xulguen conveniente. Para iso achegarán ou proporán as probas que consideren oportunas dentro do prazo de quince días hábiles, contados dende o seguinte ao desta publicación no Boletín Oficial da Provincia. Transcorrido o dito prazo sen que se fixera uso deste dereito, pronunciaranse as oportunas resolucións. Mugardos, 23 de setembro de 2014. EL INSTRUCTOR/O INSTRUCTOR ASDO.: ROBERTO CORRAL LÓPEZ
01/10/2014 | Administración LocalMunicipal
Vimianzo
Aprobación definitiva de expediente de suplemento de crédito SC/01/2014

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, quedan automaticamente elevado a definitivo o acordo plenario de data 30 de agosto de 2014, de aprobación do expediente de suplemento de crédito SC/01/2014 por importe de 83.616,07 €. Asimesmo, en cumprimento dos artigos 169.3 da citada Lei e 20.3 do Real Decreto 500/1990, de 20 de abril, faise público o resumo por capítulos do estado de ingresos e gastos: En Vimianzo, a 24 de setembro de 2014 O Alcalde, Manuel Antelo Pazos
01/10/2014 | Administración LocalMunicipal
Ribeira
Baixa estranxeiros por non renovar inscrición padronal

Ref: estatística./secretaría./ a. g. f. De acordo co preceptuado no artigo 16.1, 2º e 3º parágrafos da Lei 7/1985, de 2 de abril, Reguladora das Bases de Réxime Local, que establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, e a caducidade de ditas inscricións no caso de non levarse a cabo dita renovación 1º.- Declarar a baixa por caducidade da inscrición padronal neste Concello, por non renovar dita inscrición no prazo de dous anos, das seguintes persoas e nas datas que se indican: 2º.- Publica a presente resolución no B. O. P., aos efectos de dar coñecemento da mesma aos interesados. Riveira, 19 de setembro de 2014 O alcalde en funcións, A secretaria xeral, (Decreto de data 11/09/2014) Dou fe, Asdo./Juan Luis Martínez Queiruga Asdo./María Cacharro López
01/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W14.44278. Peche de parcela. Concello de Arteixo

Silvia Jesus Garcia Rayo Barbie, solicita de Augas de Galicia por atoparse nas marxes do río Regueiras, a autorización de obras, no polígono 81, parcela 85, no lugar de Rañeiras, parroquia de Loureda (Santa María), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44278. As obras solicitadas consisten no peche de parcela mediante postes de madeira e metálicos e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de setembro de 2014 O xefe do servizo territorial Néstor Rodríguez Arias
29/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. V15.46910. Concello de Cee. Cee

ANUNCIO DE INFORMACIÓN PÚBLICA CLAVE: DH. V15.46910 O CONCELLO DE CEE, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 180 m 3 /día (65.700 m 3 /ano) de augas residuais urbanas depuradas ao rego da Fume do Cal (cunca da ría de Corcubión) procedentes da EDAR de Lamas-Ameixenda (T. M. Cee). As augas residuais urbanas procedentes do saneamento dos lugares das Lamas e A Igrexa (t. m. Cee) son tratadas nun sistema de depuración prefabricado deseñado para 600 habitantes equivalentes e asentado no lugar das Lamas-A Ameixenda (T. M. Cee), que consta dos seguintes dispositivos: – Arqueta de entrada con reixa manual de grosos de 50 de luz de paso. – Tratamento biolóxico de lodos activos por sistema escalonado, de dimensións 3 m de diámetro x 18 m de lonxitude e constituído por un reactor biolóxico aireado de 148 m 3 de capacidade útil, decantador de 20 m 3 de capacidade útil e recirculación de lodos. – Tratamento terciario mediante grupo de filtración automático de 20 micras de luz de paso. Unha vez depuradas estas augas residuais son vertidas, previo paso por unha arqueta de toma de mostras, ao rego da Fume do Cal (cunca da ría de Corcubión) a través dun conduto de 300 mm de diámetro e 4,5 m de lonxitude. As coordenadas UTM do punto de vertido ao rego da Fume do Cal (cunca da ría de Corcubión) destas augas residuais depuradas son: X=486.257; Y=4.753.440 (datum ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas, sitas na praza Camilo Díaz Baliño, de Santiago de Compostela, e no Servizo Territorial Centro de Augas de Galicia, asentado na rúa Tomiño, 16, Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 14 de outubro de 2014. O xefe da Área de Vertidos Asdo.: Manuel Morato Miguel
29/10/2014 | Administración LocalMunicipal
Cee
Denegación de prórroga de licenza de obra

ANUNCIO Por acordo da Xunta de Goberno Local do 23/05/2014 denegouse a prórroga da licenza de obra n.º 12/2009 para a construción dunha vivenda unifamiliar illada, sita no lugar de Fadibón, s/n (Brens), deste concello, tramitada a instancia de Andrea Quintá y Asociados, S. L., en base aos informes que obran no expediente n.º 2012/U003/000004. Non sendo posible realizar a práctica da notificación do acordo referido no domicilio do interesado, comunícaselle este por medio do presente anuncio, segundo o establecido no artigo 59.5 e 61 da Lei 30/1992, do 26 de novembro, informándolle que contra o referido acordo, que pon fin á vía administrativa, poderá interpoñer directamente o recurso contencioso-administrativo perante o Xulgado do Contencioso-Administrativo ou a Sala do Contencioso-Administrativo do Tribunal Superior de Xustiza de Galicia, segundo corresponda, de acordo co disposto nos artigos.8 e 10 da Lei 29/1998, do 13 de xullo, reguladora da Xurisdición Contencioso-Administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderá interpoñer, perante o mesmo órgano que ditou esta resolución, o recurso de reposición no prazo dun mes, contado a partir do día seguinte ao da referida publicación, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das aministracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 20 de outubro de 2014. A alcaldesa Zaira Rodríguez Pérez
29/10/2014 | Administración LocalMunicipal
Trazo
Acordo para a creación e delegación da xestión e administración da sede electrónica do Concello

ANUNCIO Na sesión ordinaria celebrada polo Pleno municipal do Concello de Trazo o 19/09/2014, por unanimidade dos membros asistentes, o que representa o quórum favorable da maioría absoluta do número legal de compoñentes da Corporación, adoptou entre outros o seguinte ACORDO: ACORDO PARA A CREACIÓN E DELEGACIÓN DA XESTIÓN E ADMINISTRACIÓN DA SEDE ELECTRÓNICA DO CONCELLO 1. A creación da sede electrónica do Concello de Trazo, de titularidade municipal, cuxo enderezo electrónico de referencia será: sede. concellodetrazo. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado pola Deputación Provincial da Coruña para a utilización compartida da súa sede electrónica.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia.4. Publicar o presente acordo no Boletín Oficial da Provincia. Trazo, 20 de outubro de 2014. O alcalde Asdo.: José Dafonte Varela
29/10/2014 | Administración LocalMunicipal
Ribeira
Emprazamento das persoas interesadas no recurso contencioso-administrativo (procedemento abreviado) 379/2014

O Xulgado Contencioso-Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 379/2014, correspondente ao recurso contencioso-administrativo interposto por D. Ricardo Luis Urwin Calamonte, contra o acordo de data 16/01/2014, en canto declara legalizables as obras executadas por dona Elena Rey Martínez, no inmoble sito no número 1 do lugar de Carballal e contra o acordo de 29/05/2014 que recoñece como legalizable a obra do anexo ao citado inmoble. En consecuencia, esta Alcaldía acordou na data 20/10/2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista será sinalada segundo a quenda que corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 20 de outubro de 2014, A alcaldesa en funcións (Decreto de substitución de 16/10/2014) Mª Dolores Elorduy Callón
29/10/2014 | Administración LocalMunicipal
Bergondo
Secretaría
Delegación da Alcaldía

ANUNCIO Decreto de delegación de funcións da Alcaldía Por esta Alcaldía ditouse o Decreto núm.1045/2014, de data 20 de outubro, que transcrito literalmente di: “Alejandra Pérez Máquez, alcaldesa do Concello de Bergondo (A Coruña) Considerando que corresponde os tenentes de alcalde, en canto tales, substituír na totalidade das súas funcións e polo orde do seu nomeamento, o alcalde, nos casos de ausencia, enfermidade o impedimento que imposibilite a este para o exercicio das súas atribucións, así como desempeñar as funcións de alcalde nos supostos de vacante na Alcaldía ata que tome posesión o novo alcalde. Tendo en conta que os días 24, 25 e 26 de outubro de 2014 permanecerei ausente do Concello. Por todo elo, en virtude do disposto nos artigos 23.3 de la Lei 7/1985, do 2 de abril, reguladora das bases do réxime local, e de acordo cos artigos 44 e 47 do Regulamento de organización, funcionamento e réxime xurídico das entidades locais, aprobado por Real Decreto 2568/1986, de 28 de novembro, resolvo: Primeiro. –Delegar en D.ª Redha Qiuyun Nofuentes Vizcaino, primeira tenente de alcalde, a totalidade das funcións da Alcaldía, nos termos do artigo 23.3 Lei 7/1985, do 2 de abril, reguladora das bases do réxime local, durante o período mencionado. Segundo. –A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. Terceiro. –O órgano delegado ha de informar a esta Alcaldía, a posteriori, e, en todo caso, cando se lle requira para elo, da xestión realizada e das disposicións ditadas no período de referencia, e con carácter previo de aquelas decisións de transcendencia, tal e como se prevé no artigo 115 do Real decreto 2568/1986, do 28 de novembro, polo o que se aproba o Regulamento de organización, funcionamento e réxime xurídico das entidades locais. Cuarto. –A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel no que lle sexa notificada esta resolución. Quinto. –Dar conta o Pleno da Corporación na primeira sesión que celebre. Bergondo, 20 de outubro de 2014”. Bergondo, 21 de outubro de 2014. A alcaldesa Alejandra Pérez Máquez
29/10/2014 | Administración LocalMunicipal
Santa Comba
Licenza

O amparo da Instrucción 2/2011, de 12 de abril, para a aplicación da disposición transitoria terceira da Lei 2/2010, de 25 de marzo, de medidas urxentes de modificación da Lei 9/2001, de 30 de decembro, de ordenación urbanística e protección do medio rural de Galicia, tramítase a instancia de MIGUEL CRISTOBAL ABADAL XARDO, o recoñecemento definitivo da edificación coa actividade correspondente de edificación adicada a exposición, venda e elaboración de granitos e mármoles e taller de cantería, na parcela con referencia catastral 15078A504020600000PA, sita no paraxe de Carballido, na parroquia de Ser; de acordo coa documentación técnica presentada, redactada polo arquitecto técnico don Jordi Marc Ruiz del Arbol Zarrias, colexiado 1488 do COAATIE A CORUÑA, de data abril de 2012, e cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contar desde o día seguinte ó da derradeira inserción do presente edicto no Boletín Oficial da Provincia ou no DOGA) as persoas que se consideren afectadas dalgún xeito pola actividade que se pretende instalar, poidan examinar o expediente na Secretaría deste Concello e formular-las reclamacións ou observacións que se consideren oportunas. En Santa Comba, a 22 de outubro de 2014. O ALCALDE, ASDO.: ANTONIO M. LANDEIRA GALLARDO.
29/10/2014 | Administración LocalMunicipal
Culleredo
Economía, Facenda e Réxime Interior
Audiencia interesados recurso alzada proceso selectivo auxiliar administrativo-consolidación emprego temporal

O día 13 de outubro de 2014 (Rexistro de entrada 2014/7569), dona Julissa Isa Miranzo interpón recurso de alzada contra o acto de non permitirlle o acceso á realización do segundo exercicio, do Tribunal cualificador do proceso selectivo “Auxiliar administrativo-consolidación emprego temporal” convocado polo Concello de Culleredo (BOP 13/05/2010). A Lei 30/1992, do 26 de novembro, de réxime xurídico das administracións públicas e do procedemento administrativo común, establece no Capítulo II-Recursos administrativos, Sección primeira-Principios xerais, artigo 112-Audiencia dos interesados, que “Se houbera outros interesados se lles dará, en todo caso, traslado do recurso para que no prazo antes citado, aleguen canto estimen procedente”. De acordo co exposto, ábrese un prazo de 10 días, contados a partir da publicación deste anuncio no Boletín Oficial da Provincia, durante o que os interesados no proceso selectivo “Auxiliar administrativo-consolidación emprego temporal” convocado polo Concello de Culleredo (BOP 13/05/2010) poderán acceder ao recurso de alzada presentado por dona Julissa Isa Miranzo (Rexistro de entrada 2014/7569 de 13/10/2014) e alegar canto estimen procedente. Culleredo, 22 de outubro de 2014. A Concelleira de Administración Local e Cultura Alicia Ferreiro Varela
29/10/2014 | Administración LocalMunicipal
Santa Comba
Licenza

O amparo da Instrucción 2/2011, de 12 de abril, para a aplicación da disposición transitoria terceira da Lei 2/2010, de 25 de marzo, de medidas urxentes de modificación da Lei 9/2001, de 30 de decembro, de ordenación urbanística e protección do medio rural de Galicia, tramítase a instancia de ATHENA PEREIROS ESCOLAN, o recoñecemento definitivo da edificación coa actividade correspondente de edificación adicada a exposición, venda e elaboración de granitos e mármoles e taller de cantería, na parcela con referencia catastral 15078A504020600000PB, sita no paraxe de Carballido, na parroquia de Ser; de acordo coa documentación técnica presentada, redactada polo arquitecto técnico don Nicodemo Sacaleanu Petreus, colexiado 1488 do COAATIE A CORUÑA, de data abril de 2012, e cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contar desde o día seguinte ó da derradeira inserción do presente edicto no Boletín Oficial da Provincia ou no DOGA) as persoas que se consideren afectadas dalgún xeito pola actividade que se pretende instalar, poidan examinar o expediente na Secretaría deste Concello e formular-las reclamacións ou observacións que se consideren oportunas. En Santa Comba, a 22 de outubro de 2014. O ALCALDE, ASDO.: ANTONIO M. LANDEIRA GALLARDO.
29/10/2014 | Administración LocalMunicipal
Teo
Nomeamento de persoal funcionario interino

Á vista da proposta elevada polo tribunal cualificador para a provisión dunha praza de arquitecto, como persoal funcionario interino, e de acordo co disposto no artigo 21.1. h) da Lei 7/1985, de 2 de abril, reguladora das bases de réxime local, a Alcaldía deste Concello, con data 15/10/2014 dictou a resolución de nomeamento de D. Dragos Fernandez Villacañas Estramil, DNI XXXXXXXXX para a praza de arquitecto municipal do Concello de Teo. Teo, dezaseis de outubro de 2014 O alcalde, Martiño Noriega Sánchez
29/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46716. Concello do Pino

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello do Pino, con CIF P1506700B e enderezo na rúa do Concello, s/n, solicita de Augas de Galicia a autorización de obras no lugar de Pedrouzo, parroquia de Arca, concello do Pino, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46716. As obras solicitadas consisten nunha urbanización no lugar de Arca-Pedrouzo, no entorno do quilómetro 83 da estrada N-547 dentro da zona de policía do río Pontillóns, aprobadas mediante modificación puntual do P. X. O. M. de O Pino en data 23/12/2011. As obras contemplan todas as instalacións para dotar de infraestruturas e viais a unha parcela de novo desenrolo dentro do núcleo de Arca ocupando unha superficie de 2,8 Has. Realizaranse viais en asfalto e formigón, sinalización viaria, redes de abastecemento, saneamento, pluviais, electricidade, gas, telecomunicacións, alumeado público, mobiliario urbano, arborado e xardinería. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pino (O) ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de outubro de 2014. O xefe do Servizo Territorial Ángel Gómez Rey
29/10/2014 | Administración LocalConsorcios
Consorcio Provincial Contra Incendios e Salvamento da Coruña
Corrección de erros do anuncio aprobación inicial de introdución de novos ficheiros na Ordenanza pola que se crean os ficheiros de datos de carácter persoal

A N U N C I O Mediante o presente ponse en público coñecemento que no anuncio publicado neste Boletín do día 14 de outubro de 2014 (co núm.196), referente a introducción de novos ficheiros no anexo I da Ordenanza pola que se crean os ficheiros de datos de carácter persoal, existe o erro seguinte: Onde di: “sesión realizada o día 19 de decembro de 2012”, debe dicir: “sesión realizada o día 26 de setembro de 2014”. En consideración ao establecido no réxime legal citado no dito anuncio, o prazo para exame do expediente e presentación de reclamacións e suxestións que se citan naquel, comezará a contar a partires do primeiro día hábil ao da publicación do presente anuncio de corrección de erros neste Boletín. Carballo, 16 de outubro de 2014. O presidente Asdo.: Santiago Villanueva Álvarez
09/10/2014 | Administración LocalMunicipal
Ames
Aprobación liquidacións servizo axuda no fogar correspondente a maio e xuño 2014

Por acordo da Xunta de Goberno Local, de data 19 de setembro de 2014, aprobáronse as liquidacións correspondentes a: Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, para o Concello de Ames, será do día 22 de setembro de 2014 ao 24 de novembro de 2014, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 21 de outubro de 2014 obter un duplicado nas Oficinas do Concello de Ames sitas en: Bertamiráns: Pza do Concello 2 Milladoiro: Ru/ de Abaixo nº 10 Bx OFICINA VIRTUAL: http://www.concellodeames.orgOs contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Días de ingreso: días hábiles, no horario de caixa establecido polas entidades colaboradoras referidas para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Ames, 19 de setembro de 2014. O alcalde Santiago V. Amor Barreiro
09/10/2014 | Administración LocalMunicipal
Narón
Departamento de Obras e Urbanismo
Notificación por comparecencia

De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. As comunicacións declarando completa a documentación foron asindas polo concelleiro-delegado de urbanismo deste concello os días 30/04/2014, 31/07/2014 e 01/09/2014. A comparecencia deberá efectuarse no prazo de dez días contados dende o seguinte ao da publicación deste anuncio, perante o Departamento de Urbanismo do Concello de Narón (6º andar), con enderezo na praza de Galicia, s/n, en horario de 8,30 h. a 13,30 h., de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 24 de setembro de 2014. O ALCALDE Asdo. José M. Blanco Suárez.
09/10/2014 | Administración LocalMunicipal
Paderne
Limpieza parcelas Souto

De conformidade co disposto nos artigos 59,5 e 61 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común ( B. O. E.285, do 27 de novembro de 1992), faise pública a seguinte relación de notificacións, relativas ao expediente iniciado para LIMPEZA DAS PARCELAS 4652904NH6945S E 4652905NH6945S en Souto-Paderne, ás persoas que a continuación se expresan, por domicilio descoñecido ou por intentarse a mesma no último domicilio coñecido e non resultar posible realizala. O correspondente expediente pódese consultar, durante horas de oficina, na secretaría do concello para as alegacións que considere oportunas dentro do prazo de quince días hábiles, contados desde o seguinte ao da publicación do presente edicto no Boletín Oficial da Provincia. TITULAR DAS PARCELAS 4652904NH6945S e 4652905NH6945S CHARLES HAMISH BROW, AVDA LOS CAÍDOS URB. SOTO 200 6º A; A CORUÑA Paderne, 30 de setembro de 2014 O ALCALDE PRESIDENTE ASDO.- CÉSAR LONGO QUEIJO
09/10/2014 | Administración LocalMunicipal
Carral
Aprobación inicial da Ordenanza reguladora do servizo de saneamento e depuración de augas residuais do Concello de Carral

Logo de proceder, mediante acordo plenario adoptado na sesión ordinaria realizada o 25 de setembro de 2014, á aprobación inicial da ordenanza reguladora do servizo de saneamento e depuración de augas residuais do Concello de Carral, en cumprimento do establecido no artigo 49. b) da Lei 7/1985, do 2 de abril, reguladora das bases do réxime local, sométese o texto da ordenanza aprobada inicialmente a información pública e audiencia ás persoas interesadas polo prazo de trinta días para a presentación de reclamacións e suxestións, mediante anuncios no taboleiro de edictos do Concello e no Boletín Oficial da Provincia da Coruña. Unha vez transcorrido tal periodo, someterase ao Pleno a resolución de todas as reclamacións e suxestións presentadas dentro de tal prazo, e o texto da ordenanza, á súa aprobación definitiva. No caso de que non se tivese presentado ningunha reclamación ou suxestión, entenderase definitivamente adoptado o acordo até entón provisional. Carral, 29 de setembro de 2014 O ALCALDE José Luis Fernández Mouriño
09/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xuros de demora no Concello de Cabana

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de CABANA, por mor das obras do Proxecto N/AC/91.15.1 “ACONDICIONAMENTO DA ESTRADA AC-430. TREITO: PONTECESO - AS GRELAS.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de CABANA Data: 30 de Outubro de 2014 de 09:30 a 10:30 horas Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 29 de septiembre de 2014 O xefe do servizo, Fdo.: FELIPE DE LA VEGA GÁNDARAS
09/10/2014 | Administración LocalMunicipal
Zas
Anuncio de baixa de menores no padrón de habitantes

EDICTO Padrón de habitantes Conforme o procedemento do art.72 do Reglamento de poboación e demarcación territorial das entidades locais, no Servizo de Estadística estase instruíndo o expediente de baixa de oficio no padrón municipal de habitantes das persoas menores de idade relacionadas na lista que se adxunta. Resultando fallido o intento de notificación persoal dos interesados, procede, de conformidade co previsto no art.59.5 e 61 da Lei 30/1992, do 26 de novembro, do réxime xurídico das administracións públicas e do procedemento administrativo común, a publicación do presente anuncio a fin de que no prazo de quince días, contados dende o seguiente a súa publicación, os representantes legais dos interesados nos procedementos poidan comparecer no Servizo de Estadística, sito no Concello, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que se estimen oportunas o interpoñer os recursos procedentes. Zas, 11 de setembro 2014. O ALCALDE MANUEL MUÍÑO ESPASANDÍN
09/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44788. María Dolores Boo Sampedro. Concello da Pobra do Caramiñal

María Dolores Boo Sampedro, con DNI XXXXXXXXX e enderezo no lugar de Outeiro, 19 - Campiño, solicita de Augas de Galicia a autorización de obras no lugar de A Pedreira, parroquia de Lesón (Santa Cruz), concello da Pobra do Caramiñal, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44788 As obras solicitadas consisten na instalación dun peche en zona de policía do dominio público hidráulico, dentro da parcela de ref. catastral 3971404NH0137S que ten unha parte urbana (0002KX) e outra rústica (0001JZ). A lonxitude total do peche solicitado será duns 160m, e será construído a base de formigón e malla metálica plastificada cunha altura duns 2’5m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de setembro de 2014 O xefe do servizo territorial Ángel Gómez Rey
09/10/2014 | Administración LocalMunicipal
Zas
Anuncio de delegación de competencias da Alcadía

ANUNCIO Mediante resolución do 17 de setembro de 2014 o Sr. alcalde acordou, de conformidade co establecido nos artigos 47.2 e 44.1 e 2 do ROF: – Delegar en D. Adriano Jesus Arbe Mieites, segundo tenente de alcalde, dada a ausencia do primeiro tenente de alcalde, todas as competencias e funcións que ten atribuídas esta Alcaldía, para que poida proceder e substituílo os días 18 ao 30 de setembro. Zas, 17 de setembro de 2014. O alcalde D. Manuel Muíño Espasandín
09/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago diferencia xuros de demora no Concello de Carballo

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de CARBALLO, por mor das obras do Proxecto AC/01/57.1 “ACONDICIONAMENTO DA ESTRADA AC-412 CARBALLO - A SILVA.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de CARBALLO Data: 29 de Outubro de 2014 de 09:00 a 09:30 horas Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 29 de septiembre de 2014 O xefe do servizo, Fdo.: FELIPE DE LA VEGA GÁNDARAS
09/10/2014 | Administración LocalMunicipal
Narón
Departamento de Obras e Urbanismo
Notificación por comparecencia

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. As solicitudes de subsanación de defectos foron asinadas en datas 12/05/2014 e 26/05/2014 polo secretario xeral. A comparecencia deberá efectuarse no prazo de dez días contados dende o seguinte ao da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 24 de setembro de 2014. O ALCALDE Asdo.: José M. Blanco Suárez ANEXO
09/10/2014 | Administración LocalMunicipal
Santa Comba
Nomeamento persoal eventual

Por Resolución da Alcaldía desta Corporación de data 18 de xullo de 2014, foi nomeado D. Alberto Luis Navdeep Lizarza Bonca, como personal eventual para ocupar o posto de traballo de confianza e de asesoramento especial coa retribución prevista no cadro de persoal. O que se fai público en cumprimento do que dispón o artigo 104.3 da Lei 7/1985, de 2 de abril, Reguladora das Bases del Réxime Local. En Santa Comba, 5 de setembro de 2014 O Alcalde, Fdo.: Antonio M. Landeira Gallardo
09/10/2014 | Administración LocalMunicipal
Fisterra
Elección xuíz de paz titular de Fisterra

Ós fíns de proceder á elección de Xuiz de Paz Titular neste Termo Municipal, ábrese un prazo de quince días hábiles (15) a contares da publicación deste Anuncio no Boletín Oficial da Provincia, para que os interesados presenten a súa solicitude nas oficinas municipais mediante escrito dirixido ó Sr. Alcalde-Presidente. A documentación que se deberá acompañar así como os requisitos, incapacidades e incompatibilidades para acceder ó cargo, encóntranse expostas no Taboleiro de Edictos da Casa do Concello. Fisterra, a 26 de setembro de 2014 ALCALDE-PRESIDENTE José Manuel Traba Fernández.-
09/10/2014 | Administración LocalMunicipal
Zas
Anuncio de baixa no padrón de habitantes

EDICTO Padrón de habitantes Tendo coñecemento esta Alcaldía de que as persoas abaixo nomeadas, empadroadas neste Concello, non residen neste termo municipal durante a maior parte do ano, imcumprindo asÍ co disposto no art.54 do Regulamento de poboación e demarcación territorial das entidades locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da Lei 30/1992, do 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no padrón municipal de habitantes. En Zas, a 11 de setembro do 2014. O ALCALDE MANUEL MUÍÑO ESPASANDÍN